બનાવની પ્રાપ્ત વિગતો મુજબ હળવદના રહેવાસી રતિલાલભાઈ ચારોલાએ ગળેફાંસો ખાઈ આપઘાત કરી લેતા ચકચાર મચી હતી અને બનાવને પગલે પોલીસની ટીમ સ્થળ પર દોડી જઈને આપઘાત અંગે તપાસ ચલાવતા ચોકાવનારા ખુલાસા થયા હતા જેમાં મરણ જનાર રતિલાલ ચારોલાનો પુત્ર વિશ્વામિત્ર બેંક બચત યોજનામાં મેનેજર તરીકે કામ કરતો હોય અને આ યોજનામાં સામત રામજી ભરવાડ અને જગાભાઇ ભરવાડ દ્વારા રોકાણ કરવામાં આવ્યું હતું જોકે થોડા સમય પૂર્વે બેંક ઉઠી જતા રોકાણકારોના નાણા ફસાઈ ગયા હતા અને આ લોકોએ મૃતક રતિલાલ ચારોલાના પુત્ર પાસે ઉઘરાણી શરુ કરી હતી અને પુત્રની પરેશાની પિતાથી સહન ના થતા તેને ગળેફાંસો ખાઈ આપઘાત કરી લીધો હતો એટલું જ નહીં પરંતુ આપઘાત કરનાર વૃદ્ધે સુસાઈડ નોટ પણ લખી હોય જેમાં બંને આરોપીઓના નામો આપવામાં આવ્યા છે.